CELEX: 62015CA0294
Language: sk
Date: 2016-10-13 00:00:00
Title: Vec C-294/15: Rozsudok Súdneho dvora (druhá komora) z 13. októbra 2016 (návrh na začatie prejudiciálneho konania, ktorý podal Sąd Apelacyjny w Warszawie – Poľsko) – Edyta Mikołajczyk/Marie Louise Czarnecka, Stefan Czarnecki (Návrh na začatie prejudiciálneho konania — Súdna spolupráca v občianskych veciach — Právomoc, uznávanie a výkon rozsudkov v manželských veciach a vo veciach rodičovských práv a povinností — Nariadenie (ES) č. 2201/2003 — Článok 1 ods. 1 písm. a) — Vecná pôsobnosť — Návrh na anulovanie manželstva, ktorý bol podaný treťou osobou po smrti jedného z manželov — Článok 3 ods. 1 — Právomoc súdov členského štátu pobytu „navrhovateľa“ — Rozsah)

12.12.2016   
            
            
               SK
            
            
               Úradný vestník Európskej únie
            
            
               C 462/6
            
         Rozsudok Súdneho dvora (druhá komora) z 13. októbra 2016 (návrh na začatie prejudiciálneho konania, ktorý podal Sąd Apelacyjny w Warszawie – Poľsko) – Edyta Mikołajczyk/Marie Louise Czarnecka, Stefan Czarnecki
   (Vec C-294/15) (1)
   
   ((Návrh na začatie prejudiciálneho konania - Súdna spolupráca v občianskych veciach - Právomoc, uznávanie a výkon rozsudkov v manželských veciach a vo veciach rodičovských práv a povinností - Nariadenie (ES) č. 2201/2003 - Článok 1 ods. 1 písm. a) - Vecná pôsobnosť - Návrh na anulovanie manželstva, ktorý bol podaný treťou osobou po smrti jedného z manželov - Článok 3 ods. 1 - Právomoc súdov členského štátu pobytu „navrhovateľa“ - Rozsah))
   (2016/C 462/09)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Apelacyjny w Warszawie
   
      Účastníci konania pred vnútroštátnym súdom
   
   
      Žalobkyňa: Edyta Mikołajczyk
   
      Žalovaní: Marie Louise Czarnecka, Stefan Czarnecki
   
      Výrok rozsudku
   
   
               1.
            
            
               Článok 1 ods. 1 písm. a) nariadenia Rady (ES) č. 2201/2003 z 27. novembra 2003 o právomoci a uznávaní a výkone rozsudkov v manželských veciach a vo veciach rodičovských práv a povinností, ktorým sa zrušuje nariadenie (ES) č. 1347/2000, sa má vykladať v tom zmysle, že návrh na anulovanie manželstva podaný treťou osobou po smrti jedného z manželov patrí do rozsahu pôsobnosti nariadenia č. 2201/2003.
            
         
               2.
            
            
               Článok 3 ods. 1 písm. a) piata a šiesta zarážka nariadenia č. 2201/2003 sa má vykladať v tom zmysle, že iná osoba než jeden z manželov, ktorá podá návrh na anulovanie manželstva, sa nemôže dovolávať kritérií právomoci stanovených v týchto ustanoveniach.
            
         
      (1)  Ú. v. EÚ C 311, 21.9.2015.